ai4bharat/Pralekha huggingface dataset:
নারীওশিশুবিকাশমন্ত্রক
“অঙ্গনওয়াড়ি কর্মীদের স্মার্টফোন ও ট্যাবলেট প্রদান”
নতুন দিল্লি, ১৬ মার্চ, ২০২২
পোষণ অভিযানের আওতায় সুদক্ষ পরিষেবা প্রদান এবং পর্যবেক্ষণের জন্য অঙ্গনওয়াড়ি কর্মীদের স্মার্টফোন দেওয়া হয়েছে। প্রযুক্তির সাহায্যে তাদের দক্ষতা বাড়ানোর লক্ষ্যে এই পদক্ষেপ। রাজ্য/ কেন্দ্রশাসিত অঞ্চলগুলি এপর্যন্ত মোট ১১.০৩ লক্ষ স্মার্টফোন কিনেছে।
অঙ্গনওয়াড়ি কর্মীরা যেসব খাতাপত্র রাখেন, পোষণ অভিযানের মোবাইল অ্যাপে সেগুলি ডিজিটাইজ করা হয়েছে। এতে একদিকে যেমন তাদের কাজের গুণমান বাড়বে, তেমনি তারা প্রতি মুহূর্তের পরিস্থিতির উপর নজর রাখতে পারবেন।
অঙ্গনওয়াড়ি কর্মীরা নির্দিষ্ট সময় অন্তর ৬ বছর পর্যন্ত বয়সের শিশুদের উচ্চতা ও ওজন মেপে সেই তথ্য পোষণ ট্র্যাকারে আপলোড করেন। এই বয়সসীমার শিশুদের বৃদ্ধির উপর নিয়মিত নজর রাখতে অঙ্গনওয়াড়ি কর্মীদের উৎসাহ দেওয়া হচ্ছে।
অঙ্গনওয়াড়ি কর্মীদের দেওয়া সাম্মানিক ও অন্যান্য সুবিধা পর্যালোচনার জন্য বর্তমানে কোনো কমিটি গঠন করা হয়নি।
অঙ্গনওয়াড়ি কর্মীদের জন্য উত্তর প্রদেশে সব থেকে বেশি ১,৭৭,৯১৬টি স্মার্টফোন কেনা হয়েছে। পশ্চিমবঙ্গ, হরিয়ানা ও পাঞ্জাবে এখনও কোনো স্মার্টফোন কেনা হয়নি।
রাজ্যসভায় আজ কেন্দ্রীয় নারী ও শিশু কল্যাণ মন্ত্রী শ্রীমতী স্মৃতি জুবিন ইরানি এক প্রশ্নের লিখিত জবাবে এই তথ্য জানিয়েছেন।
CG/SD/SKD/
(Visitor Counter : 95
প্রধানমন্ত্রীরদপ্তর
‘জাতীয় সমুদ্র সপ্তাহ’-এর সূচনায় প্রধানমন্ত্রীর অভিনন্দন
নয়াদিল্লি, ৩১ মার্চ, ২০২৩
প্রধানমন্ত্রী শ্রী নরেন্দ্র মোদী আশা প্রকাশ করেছেন যে ‘জাতীয় সমুদ্র সপ্তাহ’ বন্দর-ভিত্তিক উন্নয়নের যে কার্যকলাপে আরও শক্তি যোগাবে এবং উপকূলকে ঘিরে আর্থিক সমৃদ্ধির ক্ষেত্র সম্প্রসারিত হবে।
‘জাতীয় সমুদ্র সপ্তাহ’-এর সূচনা উপলক্ষে প্রধানমন্ত্রীর কোটে প্রথম ‘সমুদ্র পতাকা’ লাগানো নিয়ে কেন্দ্রীয় মন্ত্রী শ্রী সর্বানন্দ সোনোয়ালের এক ট্যুইটের উত্তর দেন প্রধানমন্ত্রী। ভারতের সমুদ্র-কেন্দ্রিক ঐতিহ্যের গৌরবোজ্জ্বল ইতিহাসকে ৫ এপ্রিল ‘জাতীয় সমুদ্র দিবস’ হিসেবে উদযাপন করা হয়।
প্রধানমন্ত্রী ট্যুইট করে বলেন :
“জাতীয় সমুদ্র সপ্তাহ ঐতিহ্যশালী সমুদ্র-ভিত্তিক ইতিহাসের সঙ্গে আমাদের যোগকে আরও নিবিড় করুক এবং এই সম্ভাবনাকে বৃহত্তর ক্ষেত্রে ব্যবহার করুক। বন্দর-নির্ভর উন্নয়নের চলমান প্রয়াস আরও শক্তি পাক এবং উপকূল-ভিত্তিক আর্থিক সমৃদ্ধির ক্ষেত্র প্রসারিত হোক।”
PG/AB/DM
(
প্রতিরক্ষামন্ত্রক
‘ভারতের বিমান চলাচল ক্ষেত্র : সম্ভাবনা ও চ্যালেঞ্জ’ শীর্ষক জাতীয় সম্মেলন ও প্রদর্শনী
কলকাতা, ১৫ নভেম্বর, ২০১৯
ভারতীয় বায়ুসেনার রক্ষণাবেক্ষণ কম্যান্ডের প্রধান এয়ার মার্শাল আর কে এস শেরা জানিয়েছেন, বিমানের জন্য উন্নত প্রযুক্তি গড়ার লক্ষ্যে বায়ুসেনা বিভিন্ন প্রকল্প রূপায়ণ করছে। কলকাতায় আজ ভারতীয় বায়ুসেনার সঙ্গে যৌথ উদ্যোগে ভারত চেম্বার অফ কমার্স  ‘ভারতের বিমান চলাচল ক্ষেত্র : সম্ভাবনা ও চ্যালেঞ্জ’ শীর্ষক একটি জাতীয় সম্মেলন ও প্রদর্শনীর আয়োজন করে। কলকাতায় আয়োজিত একদিনের এই সম্মেলনে শ্রী শেরা বলেন, বিমানের রক্ষণাবেক্ষণের খরচ খুব বেশি হওয়ায় বিমান সংস্থাগুলির টিকে থাকা সমস্যার কারণ হয়ে দাঁড়িয়েছে। বায়ুসেনা যে সমস্ত সম্ভাবনা ও চ্যালেঞ্জের মোকাবিলা করছে সে বিষয়েও অবগত করেন তিনি।
বিসিসি-র সভাপতি শ্রী সীতারাম শর্মা এই সম্মেলনের গুরুত্ব সম্পর্কে বলেন, ২০২৪ সালের মধ্যে দেশের ছোট ছোট শহরগুলিকে বিমান পরিবহণের আওতায় আনতে ১০০টি নতুন বিমানবন্দর গড়ার পরিকল্পনা করা হয়েছে। এই সম্মেলনে রক্ষণাবেক্ষণ, মেরামতি ও সার্বিকভাবে সারানোর ওপর তিনি গুরুত্ব আরোপ করেন।
বায়ুসেনার শীর্ষ আধিকারিক সহ বহু বিশিষ্ট ব্যক্তি এই সম্মেলনে অংশগ্রহণ করেন।
CG/CB/DM
(Visitor Counter : 60
সংখ্যালঘুবিষয়কমন্ত্রক
ওয়াকফ সম্পত্তির বেআইনি দখলদারি
নয়াদিল্লি, ১৮ জুলাই ২০১৮
১৯৯৫ সালে সংশোধিক ওয়াকফ আইনের ধারা অনুযায়ী, একটি রাজ্যে সমস্ত ওয়াকফ সম্পত্তির দেখভালের দায়িত্ব রাজ্য ওয়াকফ বোর্ডের হাতে ন্যস্ত হয়েছে। বোর্ডের হাতে এই সমস্ত সম্পত্তির বেআইনি দখলদারি রুখতে উপযুক্ত আইনি ব্যবস্থা নেওয়ার ক্ষমতা দেওয়া হয়েছে। এছাড়া, আইনের দুটি ধারানুযায়ী, দখলদারদের ওয়াকফ সম্পত্তি থেকে উচ্ছেদের জন্য ব্যবস্থা গ্রহণের ক্ষমতাও দেওয়া হয়েছে। এ বিষয়ে তাই কোনও বিস্তারিত তথ্য রাখে না।
১৯৯৫ সালে সংশোধিত ওয়াকফ আইনে রাজ্য ও কেন্দ্রশাসিত অঞ্চলের ওয়াকফ বোর্ডগুলির হাতে পর্যাপ্ত ক্ষমতা দেওয়া হয়েছে। এছাড়া, রাজ্য সরকারগুলিকে নির্ধারিত সময়ের মধ্যে ওয়াকফ সম্পত্তি সংক্রান্ত সমীক্ষা সম্পূর্ণ করতে কমিশনার নিয়োগের ক্ষমতাও দেওয়া হয়েছে। আইনটিতে ওয়াকফ বোর্ডের পূর্ব অনুমতি ছাড়া এই ধরণের সম্পত্তির বেআইনি দখলদারির জন্য সশ্রম কারাদন্ডের সংস্থান রাখা হয়েছে। এই আইন লঙ্ঘনের কাজকে জামি অযোগ্য অপরাধ হিসাবে ঘোষণা করা হয়েছে। ওয়াকফ সম্পত্তি সংক্রান্ত বিরোধ নিষ্পত্তিকল্পে তিন সদস্যের ট্রাইব্যুনাল গঠনের সংস্থান রাখা হয়েছে। এই আইনগুলি যথাযথভাবে রূপায়ণ করা হচ্ছে কিনা কেন্দ্রীয় সরকার মাঝে মাঝে সে বিষয়ে নজরদারি চালিয়ে থাকে। কেন্দ্রীয় সংখ্যালঘু উন্নয়ন মন্ত্রী শ্রী মুক্তার আব্বাস নাকভি আজ লোকসভায় এক প্রশ্নের লিখিত জবাবে এই তথ্য প্রকাশ করেছেন।
CG/PB/SB…
(Visitor Counter : 333
প্রতিরক্ষামন্ত্রক
প্রতিরক্ষা মন্ত্রক দেশে উৎপাদনের জন্য ১০৭টি মেজর লাইন রিপ্লেসমেন্ট ইউনিট / সাব-সিস্টেম অনুমোদন করেছে
নতুন দিল্লি, ২৪ মার্চ, ২০২২
প্রতিরক্ষা সাজসরঞ্জাম উৎপাদনে আত্মনির্ভরতা এবং আত্মনির্ভর ভারত উদ্যোগের আওতায় প্রতিরক্ষা রাষ্ট্রায়ত্ত্ব সংস্থাগুলির মাধ্যমে বিভিন্ন সাজসরঞ্জামের আমদানি ন্যূনতম করার লক্ষ্যে চলতি প্রয়াসের অঙ্গ হিসেবে প্রতিরক্ষা মন্ত্রক আরও ১০৭টি কৌশলগত দিক থেকে গুরুত্বপূর্ণ লাইন রিপ্লেসমেন্ট ইউনিট / সাব-সিস্টেম অনুমোদন করেছে। মন্ত্রক এজন্য একটি সময়সীমা ধার্য করেছে। নির্ধারিত এই সময়সীমা শেষ হওয়ার পর আমদানির ওপর নিষেধাজ্ঞা জারি করা হবে। তালিকাভুক্ত এই সমস্ত প্রতিরক্ষা সাজসরঞ্জাম আগামী বছরগুলিতে দেশেই উৎপাদিত হবে এবং ভারতীয় সংস্থাগুলির কাছ থেকে তা সংগ্রহ করা হবে। প্রতিরক্ষা রাষ্ট্রায়ত্ত্ব সংস্থা এবং সময়সীমা ভিত্তিক বিভিন্ন সাজসরঞ্জামের তালিকায় উল্লেখযোগ্য কয়েকটি সামগ্রীর মধ্যে রয়েছে : অ্যাডভ্যান্স লাইট হেলিকপ্টার, লাইট কম্ব্যাট হেলিকপ্টার এবং লাইট ইউটিলিটি হেলিকপ্টার – মেজর লাইন রিপ্লেসমেন্ট ইউনিট / সাব-সিস্টেম ; অ্যাডভ্যান্স লাইট হেলিকপ্টার / লাইট কমব্যাট হেলিকপ্টার – সেলোনয়েড ভাল্ব ; অ্যাডভান্স লাইট হেলিকপ্টার / লাইট কম্ব্যাট হেলিকপ্টার – ইলেক্ট্রহাইড্রলিক সার্ভো ভালভ ; লাইট কম্ব্যাট হেলিকপ্টার এবং অ্যাডভান্স লাইট হেলিকপ্টার – পজিশন লাইট  ; লাইট ইউটিলিটি হেলিকপ্টার – সিরিজ ইলেক্ট্রোমেকানিক্যাল অ্যাকচুয়েটর্স ; লাইট ইউটিলিটি হেলিকপ্টার – অল্টারনেটর :10KVA ; লাইট ইউটিলিটি হেলিকপ্টার – অ্যান্টেনা ফর এইচএফ ; লাইট ইউটিলিটি হেলিকপ্টার – রেসকিউ হোয়েস্ট । এই সমস্ত সরঞ্জামগুলি আগামী ২০২৬-এর ডিসেম্বরের মধ্যে দেশেই উৎপাদিত হবে। চলতি বছরের ২২ ডিসেম্বরের মধ্যে যে সমস্ত সাজসরঞ্জাম দেশে উৎপাদিত হতে চলেছে, তারমধ্যে রয়েছে : এমবেডেড সিস্টেম – সিঙ্গেল বোর্ড কম্পিউটার ফর আরএফপিএস-জিবি এমইএস ; ইলেক্ট্রনিক ওয়ারফেয়ার – অ্যাটিটিউড রেফারেন্স ইউনিট।
মন্ত্রকের পক্ষ থেকে আরও জানানো হয়েছে, আগামী ২০২৩-এর ডিসেম্বরের মধ্যে যে সমস্ত সাজসরঞ্জামের দেশেই উৎপাদিত হতে চলেছে, তারমধ্যে উল্লেখযোগ্য কয়েকটি হল : ইলেক্ট্রনিক ওয়ারফেয়ার – ডিজিটাল ইন্সট্যান্টেনিউয়াস ফিকোয়েন্সি মেজারমেন্ট ফর আর১১৮ সিস্টেম; নেভিগেশন অ্যান্ড স্টেবিলাইজেশন – গায়রো ব্লক টি-৭২; ট্যাঙ্ক ইলেক্ট্রনিক অ্যামপ্লিডায়েন ফর টি-১৯ প্রভৃতি।
এই সমস্ত প্রতিরক্ষা সাজসরঞ্জাম দেশেই উৎপদনের দায়িত্ব পালন করবে প্রতিরক্ষা রাষ্ট্রায়ত্ত্ব সংস্থাগুলি। প্রতিরক্ষা সাজসরঞ্জাম উৎপাদনের ক্ষেত্রে স্বনির্ভরতা অর্জনের উদ্দেশ্যই হল ভারতীয় শিল্প সংস্থাগুলির অংশগ্রহণ আরও বাড়ানো। দেশেই নির্মিত প্রতিরক্ষা সাজসরঞ্জাম ভারতীয় শিল্প সংস্থাগুলির কাছে গুরুত্বপূর্ণ প্রতিরক্ষা সামগ্রীগুলির উৎপাদন বাড়িয়ে সরবরাহ শৃঙ্খলে যুক্ত হওয়ার সুযোগ বৃদ্ধি করবে। উল্লেখ করা যেতে পারে, প্রতিরক্ষা মন্ত্রক গত বছরের ২৭ ডিসেম্বর যে ২ হাজার ৮৫১টি সাব-সিস্টেম / অ্যাসেম্বেল / কম্পোনেন্ট দেশেই উৎপাদনের তালিকা প্রকাশ করে, তারমধ্যে এই ১০৭টি মেজর লাইন রিপ্লেসমেন্ট ইউনিট / সাব-সিস্টেম অন্তর্ভুক্ত ছিল।
CG/BD/AS/
(Visitor Counter : 113
পেট্রোলিয়ামওপ্রাকৃতিকগ্যাসমন্ত্রক
কেন্দ্রীয় পেট্রোলিয়াম ও প্রাকৃতিক গ্যাস মন্ত্রীর সঙ্গে সৌদি তেলমন্ত্রীর টেলিফোনে কথা
নয়াদিল্লি, ১৮ মে, ২০১৮
দুই দেশের মধ্যে যৌথ সহযোগিতার নানা দিক নিয়ে বিশেষ করে, তেল বাজারের বর্তমান পরিস্থিতি সম্পর্কে আলোচনা করতে সৌদি আরবের শক্তি, শিল্প ও খনিজ সম্পদ মন্ত্রী খালিদ আল-ফালিহ আজ শুক্রবার কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধানের সঙ্গে টেলিফোনে কথা বলেন। ওপেক গোষ্ঠীভুক্ত ও গোষ্ঠী বহির্ভুত প্রধান তেল উৎপাদনকারী দেশগুলির মন্ত্রীদের সঙ্গে তাঁর আলাপ-আলোচনার বিষয়ে শ্রী আল-ফালিহ বিস্তারিতভাবে শ্রী প্রধানকে জানান।
পেট্রোপণ্যের ক্রমবর্ধমান মূল্যবৃদ্ধি এবং এর ফলে ভারতীয় অর্থনীতি ও গ্রাহকদের মনে নেতিবাচক প্রভাব সম্পর্কে শ্রী প্রধান উদ্বেগ প্রকাশ করেন। পেট্রোপণ্যের মূল্য স্থিতিশীল রাখার ওপর তিনি জোর দেন। ভারতকে ধারাবাহিকভাবে তেল সরবরাহের ব্যাপারে তাঁর প্রতিশ্রুতির কথা পুনরায় উল্লেখ করে শ্রী আল-ফালিহ জানান, ভারতে তেলের সম্ভাব্য ঘাটতি এড়াতে পর্যাপ্ত পরিমাণে যোগান সুনিশ্চিত করা হবে। এ ব্যাপারে তাঁর দেশ ও অন্যান্য উৎপাদনকারী দেশগুলি এগিয়ে আসবে যাতে ভারতে তেলের ন্যায্য দাম বজায় থাকে।
CG/BD/DM/….
(Visitor Counter : 157
সড়কপরিবহণওমহাসড়কমন্ত্রক
জাতীয় মহাসড়ক উৎকর্ষ পুরস্কারের জন্য আবেদনপত্র আহ্বান
নতুন দিল্লি, ১৫ সেপ্টেম্বর, ২০২০
কেন্দ্রীয় সড়ক পরিবহণ ও মহাসড়ক মন্ত্রক এবছর জাতীয় মহাসড়ক উৎকর্ষ পুরস্কারের জন্য আবেদনপত্র আহ্বান করেছে । প্রত্যেক বছর সাতটি বিভাগে এই পুরস্কার দেওয়া হয়ে থাকে । সেগুলি হল – প্রকল্প পরিচালন ক্ষেত্রে উৎকর্ষতা, পরিচালন এবং রক্ষণাবেক্ষণ ক্ষেত্রে উৎকর্ষতা, গ্রীণ হাইওয়ে, উদ্ভাবনী, মহাসড়ক নিরাপত্তায় উৎকর্ষতা, সামগ্রিক পরিচালনা ব্যবস্থায় উৎকর্ষতা এবং প্রতিকূল পরিস্থিতিতে অসামান্য কাজ । চলতি মাসের ১৯ তারিখের মধ্যে সুনির্দিষ্ট পোর্টালের মাধ্যমে https://bhoomirashi.gov.in/awards-এই ওয়েবসাইটে আবেদন জমা দেওয়া যাবে ।
এবছরের ডিসেম্বরে পুরস্কার বিজয়ীর নাম ঘোষণা করা হবে ।
২০১৮ সাল থেকে এই পুরস্কার চালু করা হয়েছিল । প্রথম বছরে এই পুরস্কার দেশে সাড়া ফেলে দিয়েছিলো । এই সাফল্যের পর মন্ত্রক জাতীয় মহাসড়ক উৎকর্ষতা পুরস্কার বছর ভিত্তিক করার সিদ্ধান্ত নেয় । এর প্রধান উদ্দেশ্য হল – নির্মাণ, পরিচালন, রক্ষণাবেক্ষণ এবং মহাসড়ক সুরক্ষার ক্ষেত্রে কাজ করার পাশাপাশি মহাসড়ক উন্নয়নে যে সমস্ত সংস্থাগুলি কাজ করছে তাদের উৎসাহ প্রদান করা ও তাদের কাজের স্বীকৃতি দেওয়া ।
বার্ষিক এই পুরস্কার কর্মসূচির মাধ্যমে দেশের মহাসড়ক পরিকাঠামো উন্নয়নের সঙ্গে যুক্ত সকল পক্ষের মধ্যে স্বাস্থ্যকর এবং সুষ্ঠু প্রতিযোগিতার মনোভাব তৈরি হয় । দেশের সড়ক যোগাযোগ ব্যবস্থাপনায় উন্নতি সাধনের লক্ষ্যে এই উদ্যোগ নেওয়া হয়েছে । প্রত্যেক বছর মন্ত্রক এই পুরস্কার ঘোষণার মাধ্যমে মহাসড়ক পরিচালন ব্যবস্থাপনায় বিভিন্ন ক্ষেত্রে যে সমস্ত সংস্থাগুলি অসামান্য কাজ করে চলেছে তাদের স্বীকৃতি প্রদান করছে । এতে এই সংস্থাগুলির কাজের ক্ষেত্রে উৎসাহ আরও বৃদ্ধি পাবে ।
(CG/SS/AS
প্রধানমন্ত্রীরদপ্তর
সিসকো চেয়ারম্যান এবং সিইও-র সঙ্গে প্রধানমন্ত্রীর সাক্ষাৎ
নয়াদিল্লি, ১০ মে, ২০২৩
সিসকো চেয়ারম্যান এবং সিইও মিস্টার চাক রবিন্স-এর সঙ্গে সাক্ষাৎ করলেন প্রধানমন্ত্রী শ্রী নরেন্দ্র মোদী।
মিস্টার রবিন্স-এর এক ট্যুইটের উত্তরে প্রধানমন্ত্রী ট্যুইট করে বলেছেন:
“ @ChuckRobbins আপনার সঙ্গে সাক্ষাতে যারপরনায় আনন্দিত এবং এটা দেখে খুশি যে @Cisco ভারতে প্রাপ্ত সব সুযোগকে কাজে লাগানোর চেষ্টা করছে।”
PG/AB/NS
(
যোগাযোগওতথ্যপ্রযুক্তিমন্ত্রক
এনআইসি সম্ভাব্য আর্থিক জালিয়াতি প্রতিহত করতে একটি ভুয়ো এসএমএস-সম্পর্কে জনসাধারণকে সতর্ক করে দিয়েছে
নয়াদিল্লি, ০৪ নভেম্বর, ২০২২
চাকরি সংক্রান্ত একটি ভুয়ো এসএমএস-এর খবরের বিষয়ে ন্যাশনাল ইনফরমেটিক্স সেন্টার  জনসাধারণকে সতর্ক করে দিয়েছে। ওই এসএমএস-এ এনআইসি-র নাম ব্যবহার করে কর্মখালি সংক্রান্ত খবর প্রচার করা হয়েছে। এই তথ্য জানার পরই এনআইসি অনুসন্ধান চালিয়ে জানতে পারে একটি বেসরকারী এসএমএস পরিষেবা থেকে এই বার্তা পাঠানো হচ্ছে।
এটিকে সাইবার অপরাধ বলে বিবেচনা করে এনআইসি, CERT-In-তে অভিযোগ দায়ের করে। এই ধরনের এসএমএস-এর সাহায্যে ভুয়ো আর্থিক লেনদেনের আশঙ্কা রয়েছে। CERT-In প্রয়োজনীয় পদক্ষেপ নিয়ে ভুয়ো ইউআরএল-টিকে শনাক্ত করেছে। এ ধরনের ভুয়ো এসএমএস সম্পর্কে জনসাধারণকে সতর্ক থাকার পরামর্শ দেওয়া হচ্ছে। এ ধরনের এসএমএস পেলে incident@cert-in.org.in এবং https://cybercrime.gov.in -এ জানাতে বলা হয়েছে।
PG/CB/NS
(Visitor Counter : 71
প্রতিরক্ষামন্ত্রক
ভারত ও চীনের উচ্চপদস্থ কম্যান্ডারদের ত্রয়োদশ বৈঠক
নয়াদিল্লী, ১১ অক্টোবর, ২০২১
ভারত-চীনের উচ্চপদস্থ কম্যান্ডার পর্যায়ের ত্রয়োদশ বৈঠক ১০ অক্টোবর চুশুল-মল্ডো সীমান্তে অনুষ্ঠিত হয়েছে। পূর্ব লাদাখে প্রকৃত নিয়ন্ত্রণ রেখা বরাবর যে বিষয়গুলি নিয়ে এখনও কোনো সিদ্ধান্ত হয়নি বৈঠকে সেই বিষয়গুলি নিয়ে আলোচনা হয়েছে। ভারতীয় পক্ষ উল্লেখ করেছে চীনের এক তরফা পদক্ষেপের কারণে প্রকৃত নিয়ন্ত্রণ রেখা বরাবর পরিস্থিতি অস্থির হচ্ছে, যার ফলে দ্বিপাক্ষিক চুক্তি লঙ্ঘিত হচ্ছে। পশ্চিমাঞ্চলে নিয়ন্ত্রণ রেখা বরাবর শান্তি ও স্থিতাবস্থা ফিরিয়ে আনার জন্য চীনের প্রয়োজনীয় পদক্ষেপ নেওয়া তাই জরুরি। ডুসানবে-তে সম্প্রতি দু-দেশের বিদেশ মন্ত্রীদের মধ্যে যে বৈঠক হয় সেই বৈঠকের সিদ্ধান্ত অনুযায়ী উভয় পক্ষক বাকি বিষয়গুলির দ্রুত নিষ্পত্তি করতে হবে। ভারত দ্বিপাক্ষিক সম্পর্কের উন্নতির জন্য বাকি অঞ্চলের বিষয়ে সিদ্ধান্ত গ্রহণের ওপর জোর দিয়েছে। বৈঠকে ভারতের পক্ষে এই অঞ্চলের বিষয়ে সিদ্ধান্ত গ্রহণের জন্য গঠনমূলক পরামর্শ দেওয়া হয়েছে। কিন্তু চীন এই বিষয়গুলিতে সহমত হয়নি। তারা সিদ্ধান্ত গ্রহণের জন্য কোনো প্রস্তাবও দেয়নি। তাই বাকি বিষয়গুলি নিয়ে বৈঠকে কোনো সিদ্ধান্ত নেওয়া হয়নি।
উভয় পক্ষ পারস্পরিক যোগাযোগ বজায় রাখার বিষয়ে সহমত হয়েছে এবং সংশ্লিষ্ট এলাকায় স্থিতিশীলতা বজায় রাখার ওপরও সহমত পোষণ করেছে। চীন দ্বিপাক্ষিক সম্পর্কের সার্বিক পরিস্থিতি বিবেচনা করবে বলে ভারত আশা করে। দ্বিপাক্ষিক চুক্তি ও নিয়মাবলী অনুযায়ী বাকি বিষয়গুলির ওপর দ্রুত সিদ্ধান্ত নেওয়া সম্ভব হবে বলেও আশা করা হচ্ছে।
(CG/CB /NS
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬২ কোটি ৯৩ লক্ষ ছাড়িয়েছে
দেশেগত ২৪ ঘণ্টায় ৬২ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৩.১৫ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২ লক্ষ ৫৫ হাজার ৮৭৪
দেশে সুস্পষ্টভাবে করোনায় আক্রান্তের সংখ্যা ২২ লক্ষ ৩৬ হাজার ৮৪২
সাপ্তাহিক-ভিত্তিতে আক্রান্তের হার ১৭.১৭ শতাংশ
নতুন দিল্লি, ২৯ ডিসেম্বর, ২০২১
দেশেগত ২৪ ঘণ্টায় কোভিড-১৯ টিকাকরণের সংখ্যা ৬২ লক্ষ ২৯ হাজার ৯৫৬। আজ সকাল ৭টা পর্যন্ত পাওয়া তথ্য অনুযায়ী, মোট টিকাকরণের সংখ্যা ১৬২ কোটি ৯২ লক্ষ ৯ হাজার ৩০৮।
মোট টিকা করণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১,০৩,৯২,৭০১
৯৮,২৬,৬৮১
২৮,৪২,১৫৫
|
|
অগ্রভাগে থাকা করোনা-যোদ্ধা
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১,৮৩,৯১,৬৭৫
১,৭১,৫২,৯৯৩
২৮,২৬,৯৪০
|
|
১৫-১৮ বছর বয়সী
|
|
প্রথমডোজ
|
|
৪,২৭,২৩,৪৬৪
|
|
১৮-৪৪ বছর বয়সী
|
|
প্রথমডোজ
দ্বিতীয়ডোজ
|
|
৫৩,৫৫,৮০,৩৭৪
৩৯,১০,৮৭,৮০২
|
|
৪৫-৫৯ বছর বয়সী
|
|
প্রথমডোজ
দ্বিতীয়ডোজ
|
|
১৯,৯৩,২৬,৩৮৯
১৬,৭৩,০৪,৫৮৭
|
|
৬০ বছরের বেশি বয়সী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১২,৪২,৩০,৩৭৫
১০,৪৩,৯০,০৮৯
৩১,৩৩,০৮৩
|
|
|
|
সতর্কতামূলক ডোজ
|
|
৮৮,০২,১৭৮
|
|
মোট
|
|
|
|
১,৬২,৯২,০৯,৩০৮
দেশে গত ২৪ ঘণ্টায় সুস্থ হয়েছেন ২ লক্ষ ৬৭ হাজার ৭৫৩ জন। এরফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৭০ লক্ষ ৭১ হাজার ৮৯৮।
জাতীয়স্তরে সুস্থতার হার বর্তমানে ৯৩.১৫ শতাংশ।
গত ২৪ ঘণ্টায় নতুন করে আক্রান্ত হয়েছেন ২ লক্ষ ৫৫ হাজার ৮৭৪ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ২২ লক্ষ ৩৬ হাজার ৮৪২ হয়েছে, যা মোট আক্রান্তের ৫.৬২ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৬ লক্ষ ৪৯ হাজার ১০৮ নমুনা পরীক্ষা হয়েছে। এরফলে, সামগ্রিকভাবে মোট নমুনা পরীক্ষার সংখ্যা ৭১ কোটি ৮৮ লক্ষ ২ হাজার ৪৩৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১৭.১৭ শতাংশ। একইভাবে, দৈনিক আক্রান্তের হার দাঁড়িয়েছে ১৫.৫২ শতাংশ।
(CG/SS/SKD/
সংস্কৃতিমন্ত্রক
সত্যজিৎ রায় জন্ম শতবার্ষিকীতে ফিল্মস ডিভিশনের অনলাইনে চলচ্চিত্র উৎসব
কোলকাতা, ১ মে, ২০২০
জগদ্বিখ্যাত চলচ্চিত্রকার সত্যজিৎ রায়ের জন্ম শতবার্ষিকীতে  অন লাইনে পাঁচ দিন ব্যাপী চলচ্চিত্র উৎসবের আয়োজন করেছে ফিল্মস ডিভিশন। ২-৬ মে এই উৎসব দেখা যাবে www.filmsdivision.org এই ওয়েবসাইটে। ওই ওয়েবসাইটটিতে গিয়ে “Documentary of the Week Section” এ ক্লিক করতে হবে। এছাড়া ইউ টিউব লিঙ্কেও দেখা যাবে।
উৎসবে সত্যজিৎ রায় নির্মিত কিছু দুর্লভ তথ্যচিত্র এবং টেলিভিশনের জন্য তৈরি চলচ্চিত্র দেখানো হবে। এর মধ্যে রয়েছে প্রখ্যাত শিল্পী বিনোদ বিহারী মুখার্জী কে নিয়ে তৈরি ইনার আই, মুন্সি প্রেমচাঁদের কাহিনী অবলম্বনে টেলিভিশনের জন্য তৈরি পূর্ণ দৈর্ঘের ছবি সদগতি, রবীন্দ্রনাথ ঠাকুরের উপর তথ্য চিত্র। এছাড়াও থাকবে শ্যাম বেনেগলের ছবি সত্যজিৎ রে এবং গৌতম ঘোষের রে ।
CG/SDG
(Visitor Counter : 26
স্বরাষ্ট্র মন্ত্রক
কেন্দ্রশাসিত অঞ্চলগুলির উন্নয়ন
নতুন দিল্লি, ৬ এপ্রিল, ২০২২
কেন্দ্রশাসিত অঞ্চলগুলিতে যোগাযোগ ব্যবস্থা, স্বচ্ছতা ও সবুজ শক্তি, বর্জ্য ব্যবস্থাপনা, বিদ্যুৎ, পর্যটন, পরিকাঠামো ইত্যাদি ক্ষেত্রের উন্নয়ন ও অগ্রগতির জন্য বিভিন্ন উদ্যোগ নেওয়া হয়েছে । এরফলে কেন্দ্রশাসিত অঞ্চলগুলিতে পর্যটন এবং অন্যান্য আর্থিক কর্মকাণ্ডের উন্নতি, অসামরিক বিমান চলাচল ও পরিকাঠামোর উন্নতি, স্বচ্ছতা ও সবুজ শক্তির বিষয়ে প্রচার এবং ‘সম্পদের অপচয় রোধ’ সম্ভব হয়েছে । আত্মনির্ভর ভারতের আওতায় যে উদ্যোগগুলি গৃহীত হয়েছে, তাতে উপভোক্তাদের কাছে আরও ভালো পরিষেবা পৌঁছে যাচ্ছে এবং বিদ্যুৎ বন্টনের ক্ষেত্রে কর্মক্ষমতা ও আর্থিক সক্ষমতার উন্নতিসাধন হয়েছে ।
কেন্দ্রশাসিত অঞ্চলগুলিতে কেন্দ্রীয় সরকারের বিভিন্ন জনকল্যাণমুখী কর্মসূচি/উন্নয়নমূলক প্রকল্প বাস্তবায়নের জন্য একটি শক্তিশালী পর্যবেক্ষণ ব্যবস্থা তৈরি করা হয়েছে ।
কেন্দ্রীয় সরকারের লক্ষ্যই হল কেন্দ্রশাসিত অঞ্চলগুলিকে সুশাসন এবং উন্নয়নের রোল মডেল হিসেবে গড়ে তোলা ও আর্থিক সমৃদ্ধির নতুন চালিকাশক্তি তৈরি করা ।
দ্বীপ প্রধান কেন্দ্রশাসিত অঞ্চলগুলিকে পর্যটনের ক্ষেত্রে বিশ্ব পর্যায়ের কেন্দ্র হিসেবে গড়ে তোলা, কেন্দ্রশাসিত অঞ্চলের বাসিন্দাদের জীবনযাত্রার মানোন্নয়ন এবং স্বাস্থ্য ও শিক্ষাগত ক্ষেত্রে পূর্ণমাত্রা অর্জন, মান সম্পন্ন স্বাস্থ্য পরিষেবায় সর্বজনীন সুবিধা নিশ্চিত করার জন্য স্বাস্থ্য পরিকাঠামোর উন্নতি সাধন, অত্যাধুনিক প্রযুক্তির মাধ্যমে সবুজ শক্তির বিষয়ে উৎসাহদান ইত্যাদি বিষয়ে নানা পরিকল্পনা নেওয়া হয়েছে । এই প্রক্রিয়া ধারাবাহিকভাবে চলছে ।
রাজ্যসভায় আজ এক প্রশ্নের লিখিত উত্তরে এ তথ্য দিয়েছেন কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই।
CG/SS/RAB
(Visitor Counter : 115
আয়ুষ
আয়ুষের মাধ্যমে কোভিড-১৯ সংক্রমিতদের নিরাময়ের উদ্যোগ
নতুন দিল্লি, ২৪ এপ্রিল, ২০২০
আয়ুষ মন্ত্রক, কোভিড – ১৯ এর চিকিৎসার জন্য স্বল্প মেয়াদে গবেষণার প্রকল্পকে সাহায্য করার সিদ্ধান্ত নিয়েছে। যে সব হাসপাতাল ও প্রতিষ্ঠান, কোভিড – ১৯ এর সংক্রমিতদের চিকিৎসা করছে, তাঁদের থেকে মন্ত্রক, এসংক্রান্ত আবেদন চেয়ে পাঠিয়েছে। আয়ুষের চিকিৎসা পদ্ধতিতে সার্স–কোভ–২ সংক্রমণ এবং কোভিড – ১৯ এর চিকিৎসার জন্য কি কি ব্যবস্থা নেওয়া যেতে পারে ঐ প্রস্তাবে সেগুলির উল্লেখ থাকতে হবে।
এই প্রস্তাবে মন্ত্রক জানিয়েছে, সর্বত্র ৬ মাসের মধ্যে এই গবেষণার কাজ সম্পন্ন করতে হবে। ইনস্টিটিউশানাল এথিক্স কমিটির ছাড়পত্র পেলেই এই প্রকল্পে যোগ্য বলে সংস্থাগুলি বিবেচিত হবে। সর্বোচ্চ ১০ লক্ষ টাকা পর্যন্ত মন্ত্রক, এই গবেষণায় সাহায্য করবে।
এই বিষয়ে বিস্তারিত জানার জন্য নিচের লিঙ্কটি ক্লিক করুন।
https://main.ayush.gov.in/event/mechanism-support-short-term-research-projects-evaluating-impact-ayush-interventions-cum.
আবেদনকারীদের emrayushcovid19[at]gmail[dot]com এই ঠিকানায় ১ মে-র মধ্যে তাদের দরখাস্ত পাঠাতে হবে।
(CG/CB/SFS
কৃষিমন্ত্রক
নারকেল উন্নয়ন পর্ষদের চেয়ারম্যান পদটি নন - এক্সিকিউটিভ পদমর্যাদার করার জন্য ১৯৭৯ সালের নারকেল উন্নয়ন পর্ষদ আইনে পরিবর্তন করার অনুমোদন দিয়েছে কেন্দ্রীয় মন্ত্রিসভা
নতুন দিল্লি, ৮ই জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কৃষি, সহযোগিতা ও কৃষক কল্যাণ দপ্তরের একটি প্রস্তাব অনুমোদিত হয়েছে। এই প্রস্তাব অনুযায়ী নারকেল উন্নয়ন পর্ষদের চেয়ারম্যান এখন থেকে নন -এক্সিকিউটিভ পদমর্যাদার হবেন। এর ফলে সার্বিকভাবে নারকেল চাষিরা উপকৃত হবেন।
CG/CB/SFS
(Visitor Counter : 86
স্বাস্থ্যওপরিবারকল্যাণমন্ত্রক
ভারতে একদিনে এযাবৎ সর্বাধিক ১ কোটি ৩৩ লক্ষের বেশি টিকার ডোজ দেওয়া হয়েছ
ভারতে মোট কোভিড-১৯ টিকাকরণের সংখ্যা ৬৫ কোটি ৪১ লক্ষ ছাড়িয়েছে
বর্তমানে সুস্থতার হার ৯৭.৫১ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪১ হাজার ৯৬৫
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৭৮ হাজার ১৮১, যা মোট আক্রান্তের ১.১৫ শতাংশ
সাপ্তাহিক-ভিত্তিতে আক্রান্তের হার ২.৫৮ শতাংশ, যা গত ৬৮ দিন ৩ শতাংশের নীচে
নতুন দিল্লি, ০১ সেপ্টেম্বর, ২০২১
দেশে সোমবার ১ কোটির বেশি কোভিড-১৯ টিকা দেওয়া হয়েছে। এই নিয়ে গত পাঁচ দিনে দু’বার দৈনিক টিকারণের সংখ্যা ১ কোটি ছাড়ালো। দেশে গত ২৪ ঘন্টায় ১ কোটি ৩৩ লক্ষ ১৮ হাজার ৭১৮টি টিকার ডোজ দেওয়া হয়েছে। আজ সকাল ৭টা পর্যন্ত পাওয়া প্রাথমিক তথ্যানুযায়ী মোট ৬৫ কোটি ৪১ লক্ষ ১৩ হাজার ৫০৮টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৫৮,৭৮১
|
|
দ্বিতীয় ডোজ
|
|
৮৩,৯৪,৪৩৩
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,২৪,১৩৩
|
|
দ্বিতীয় ডোজ
|
|
১,৩২,৪০,৩৫৩
|
|
১৮-৪৪ বছর বয়সী
|
|
প্রথম ডোজ
|
|
২৫,৪৯,৮৭,১৮৬
|
|
দ্বিতীয় ডোজ
|
|
২,৮৭,১৫,৫৬৪
|
|
৪৫-৫৯ বছর বয়সী
|
|
প্রথম ডোজ
|
|
১৩,২১,৩০,৭৪৭
|
|
দ্বিতীয় ডোজ
|
|
৫,৫১,৩৬,৫৬০
|
|
৬০ বছরের বেশি বয়সী
|
|
প্রথম ডোজ
|
|
৮,৭৫,৩০,৬৮০
|
|
দ্বিতীয় ডোজ
|
|
৪,৫২,৯৫,০৭১
|
|
মোট
|
|
৬৫,৪১,১৩,৫০৮
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
দেশে গত ২৪ ঘন্টায় করোনা মুক্ত হয়েছেন ৩৩ হাজার ৯৬৪ জন। এর ফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৩ কোটি ১৯ লক্ষ ৯৩ হাজার ৬৪৪।
একই ভাবে দেশে সুস্থতার হার দাঁড়িয়েছে ৯৭.৫১ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বয়মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৬৬ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৪১ হাজার ৯৬৫।
দেশে সুস্পষ্টভাবে আক্রান্তের সংখ্যা বর্তমানে ৩ লক্ষ ৭৮ হাজার ১৮১। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১.১৫ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৬ লক্ষ ৬ হাজার ৭৮৫টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫২ কোটি ৩১ লক্ষ ৮৪ হাজার ২৯৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.৫৮ শতাংশ, যা গত ৬৮ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ২.৬১ শতাংশ। দৈনিক-ভিত্তিতে আক্রান্তের হার গত ৮৬ দিন ৫ শতাংশের নীচে রয়েছে।
(CG/BD/SKD/
প্রধানমন্ত্রীরদপ্তর
মহিলাদের বক্সিং বিশ্ব চ্যাম্পিয়ানশিপে স্বর্ণপদক জেতায় সাউইটি বুরাকে অভিনন্দন প্রধানমন্ত্রীর
নয়াদিল্লি, ২৫ মার্চ, ২০২৩
মহিলাদের বক্সিং বিশ্ব চ্যাম্পিয়ানশিপে স্বর্ণপদক জেতায় সাউইটি বুরাকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রী ট্যুইটে বলেছেন;
“অসাধারণ দক্ষতা প্রদর্শন @saweetyboora-র! মহিলাদের বক্সিং-এ বিশ্ব চ্যাম্পিয়ানশিপে তাঁর স্বর্ণপদক জেতায় গর্বিত। তাঁর এই সাফল্য আগামী ক্রীড়াবিদদের উৎসাহ যোগাবে।”
PG/AB/NS
(
ক্ষুদ্র, অতিক্ষুদ্রওমাঝারিশিল্পমন্ত্রক
কেভিআইসি আসামে ৭০ জন মহিলা ধূপ প্রস্তুতকারী কারিগরদের জন্য অনন্য ব্যবসায়িক মডেল তৈরি করেছে
নয়াদিল্লী, ২ ডিসেম্বর, ২০২১
খাদি এবং গ্রামীণ শিল্প কমিশন  আসামে মহিলা ধূপ প্রস্তুতকারী কারিগরদের ক্ষমতায়ণে এবং স্থানীয় ধূপশিল্পকে শক্তিশালী করে তোলার লক্ষ্যে একটি অনন্য ব্যবসায়িক মডেল তৈরি করেছে। এতে রাজ্যে কর্মসংস্থান সৃ্ষ্টি হবে। কেভিআইসি আসামের কামরূপ জেলার বীরকুচিতে জনকল্যাণমুখী প্রকল্প প্রধানমন্ত্রী কর্মসংস্থান সৃষ্টি কর্মসূচি এর আওতায় প্রতিষ্ঠিত ধূপ উৎপাদন ইউনিটে ৭০ জন আদিবাসী মহিলাকে নিযু্ক্ত করেছে। পাশাপাশি কেভিআইসি এক ব্যবসায়িক সংস্থাকেও এর অংশীদার করেছে। তারা এই ধূপ উৎপাদন ইউনিটে কাঁচামাল সরবরাহ করবে এবং এই ৭০ জন মহিলা উদ্যোক্তার উৎপাদিত সমস্ত ধূপ কিনে নেবে ও পারিশ্রমিক প্রদান করবে। ৭টি স্বনির্ভর গোষ্ঠীর মহিলাদের এখানে কাজে লাগানো হয়েছে।
বৃহস্পতিবার কেভিআইসি আসামের রূপনগরে একটি মাল্টি ডিসিপ্লিনারি ট্রেনিং সেন্টার উদ্বোধন করেছে। এখানে মৌমাছি পালন, মৃৎশিল্প, চামড়ার কারুকাজ ইত্যাদির মতো বিভিন্ন বিষয়ে স্ব-কর্মসংস্থান মূলক কর্মকান্ডে নতুন উদ্যোক্তাদের প্রশিক্ষণ দেওয়া হবে।
এই ধূপ ব্যবসার মডেলটি এক অর্থে অনন্য। মহিলা উদ্যোক্তাদের তৈরি পণ্য বিক্রি বা বিপণনের সম্পূর্ণ দায়িত্ব সংশ্লিষ্ট সংস্থার। এমনকি ব্যবসায়িক অংশীদারিত্বের নিয়ম অনুসারে নতুন যন্ত্র কেনার জন্য কোনো মূলধন খরচ করতে হবেনা উদ্যোক্তাদের। এই ধূপবাতি উৎপাদন কেন্দ্রে ৭০টি যন্ত্র থেকে দৈনিক প্রায় ৫ হাজার ৬০০ কেজি ধূপ তৈরি হবে। কেভিআইসি পিএমইজিপি প্রকল্পের আওতায় এই ইউনিট প্রতিষ্ঠার জন্য আসামের গুয়াহাটির গ্রামীণ বিকাশ ব্যাঙ্কের মাধ্যমে মহিলা উদ্যোক্তাদের মোট ৩৫ লক্ষ টাকা আর্থিক সহায়তা প্রদান করেছে। কেভিআইসি-র চেয়ারম্যান শ্রী বিনয় কুমার সাকসেনা জানিয়েছেন এই উদ্যোগ গ্রহণের ফলে মহিলারা ক্রমশই আত্মনির্ভর হয়ে উঠবে। এমনকি ব্যাঙ্কের মাধ্যমে ঋণদানে সুবিধা দেওয়া হবে। এতে উদ্যোক্তারা নিজে থেকেই স্বয়ংক্রিয় ধূপ তৈরির যন্ত্র, মিক্সচার মেশিন এবং ড্রয়ার মেশিন কিনে নিতে পারবেন। কেভিআইসি-র চেয়ারম্যান আরও জানান গত কয়েক বছরে কেন্দ্রীয় সরকার ধূপ শিল্পের উন্নতিসাধনে এবং কারিগড়দের উন্নয়নে একাধিক পদক্ষেপ গ্রহণ করেছে। এই অনন্য ব্যবসায়িক মডেল দেশের অন্যান্য অংশেও চালু করা হবে বলেও তিনি জানান। এই মডেল শুধুমাত্র ক্ষুদ্র উদ্যোক্তাদের ক্ষমতায়ণে সাহায্যই করবেনা, একইসঙ্গে দেশে ধূপ উৎপাদনের পরিমাণ যথেষ্ট বৃদ্ধি পাবে বলেও উল্লেখ করেন তিনি।
CG/SS/NS
(Visitor Counter : 120
শিল্পওবাণিজ্যমন্ত্রক
দেশে এবং বিদেশে ভারতের চায়ের বাজার বাড়াতে টি বোর্ড ইন্ডিয়ার ভারচুয়াল প্রচারমূলক কর্মসূচি শুরু
কলকাতা, ২৮ আগস্ট, ২০২০
কেন্দ্রীয় শিল্প ও বাণিজ্য মন্ত্রকের অন্তর্গত সংস্থা টি বোর্ড ইন্ডিয়া ওয়েবিনারের মাধ্যমে প্রচারমূলক কর্মসূচির উদ্যোগ নিয়েছে। বিশ্ব জুড়ে মহামারীর প্রেক্ষিতে দেশে এবং বিদেশে চায়ের ব্যবসাকে বাড়ানোই যার মূল লক্ষ্য।
ভারতীয় চা রপ্তানিকারকরা মিশরের চা আমদানিকারকদের সঙ্গে একটি অনলাইন বৈঠক করেছেন সম্প্রতি। এই বৈঠকটি কায়রোর ভারতীয় দূতাবাস এবং টি বোর্ড ইন্ডিয়া যৌথভাবে আয়োজন করে। মিশরে ভারতীয় চায়ের বাজার বাড়ানো এই বৈঠকের মূল উদ্দেশ্য। বৈঠকে মিশরে ভারতের চায়ের রপ্তানি বাড়ানোর বিভিন্ন সম্ভাবনা নিয়ে প্রায় ৬০ জন প্রতিনিধি আলাপ-আলোচনা করেন।
টি বোর্ড ইন্ডিয়া দেশে যে সমস্ত রাজ্যে চা পানের অভ্যাস কম, সে সব রাজ্যে বাজার বাড়াতে আরেকটি অনলাইন বৈঠকের ব্যবস্থা-ও করে। এর মূল উদ্দেশ্য হল, ওইসব রাজ্যে চায়ের বাজার তৈরি করা। উত্তরপ্রদেশ এবং জাতীয় রাজধানী অঞ্চলের পাইকারী ও খুচরো বিক্রেতারা এই বৈঠকে যোগ দেন। তাঁদের সঙ্গে উত্তর-পূর্বাঞ্চলের চা বিক্রেতারা মতবিনিময় করেন।
উত্তরপ্রদেশ, বিহার, ঝাড়খণ্ড এবং ওড়িশা - এই চারটি রাজ্যে চায়ের ব্যবসা বাড়াতে টি বোর্ড ইন্ডিয়া যথেষ্ট উদ্যোগ নিয়েছে। এর পাশাপাশি , আন্তর্জাতিক বাজার ধরে রাখাও সংস্থার আরেকটি লক্ষ্য। টি বোর্ড ইন্ডিয়ার ডেপুটি চেয়ারম্যান শ্রী পি কে সাহু এই বৈঠকের পৌরোহিত্য করেন। এ ধরনের বৈঠক ভবিষ্যতে আরও আয়োজনের পরিকল্পনা রয়েছে টি বোর্ডের।
SSS/CB/DM
(Visitor Counter : 11